als_Latn dik_Latn sag_Latn
Paralajmërimit për një protestë të mundshme në veriun e Mitrovicës, për prezencën dhe sjelljet e fundit e misionit të EULEX-it, i janë përgjigjur këta të fundit.
Në një njoftim për media të EULEX-it, thuhet se Bashkimi Evropian njeh të drejtën e mendimit të të gjithë qytetarëve në Kosovë, përfshirë ato të kryetarëve të komunave të veriut të Kosovës, por sipas njoftimit, megjithëkëtë, Misioni do të vazhdojë të zbatojë mandatin e tij në përputhje me dëshirat e shteteve anëtare të Bashkimit Evropian.
“Misioni i merr parasysh shqetësimet e tyre dhe është në kontakt të vazhdueshëm me përfaqësuesit politikë në mënyrë që të gjej një rrugë për përmirësimin e bashkëpunimit dhe për të çuar përpara zbatimin e mandatit të Misionit i cili është përcaktuar në mënyrë të qartë nga Shtetet Anëtare të 28 të Bashkimit Evropian”, thuhet në njoftimin e tyre.
EULEX, thotë se nuk do të ndërhyjë në institucionet e sundimit të ligjit, duke treguar kështu se EULEX-i, ky është një parim kyç i Misionit, dhe i sundimit të ligjit në përgjithësi, që drejtësia të zbatohet në mënyrë të barabartë për të gjithë dhe askush nuk është mbi ligjin.
“Ky është standardi i padiskutueshëm ndërkombëtar, dhe ai te cilin misioni e aplikon. EULEX-i nuk ka bërë asnjë dallim në baza etnike, kur është fjala për zbatimin e sundimit të ligjit në kuadër të mandatit të saj, dhe ç’do sugjerim se kjo mund të bëhet, siç është thënë në raste të ndryshme nga parti të ndryshme, është plotësisht i sajuar dhe i pabazë”, thuhet më tutje në njoftimin e EULEX-it.
EULEX, thotë se në procedura të caktuara ligjore, gjë për të cilën veriorët kanë paralajmëruar protesta, mund të jenë të pakëndshme për disa individë, por sipas EULEX-it, në qoftë se ata nuk kanë kryer krime, atëherë ata nuk duhet të kenë frikë të paraqesin veten dhe të kenë mundësinë për të sfiduar ligjërisht çdo akuzë.
EULEX, përmes njoftimit rikujton se të gjithë janë të pafajshëm deri sa të provohet fajësia dhe ky rregull vlen në të gjitha procedurat ligjore.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Delegacioni i Republikës së Kosovës i kryesuar nga Ministri i Financave, Avdullah Hoti dhe...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn